Sisačko-moslavačka županija, sa sjedištem u Sisku, Stjepana i Antuna Radića 36, 44000 Sisak, OIB: 82215698659, koju zastupa župan Ivan Celjak, mag. iur. (u daljnjem tekstu: Županija)

i

\_\_\_\_\_\_\_\_\_\_\_\_\_\_\_\_\_\_\_\_\_\_\_(Prijavitelj), \_\_\_\_\_\_\_\_\_\_\_\_\_\_\_\_\_\_\_\_­­­­\_(adresa), \_\_\_\_\_\_\_\_\_\_\_\_\_\_\_\_OIB,

(u daljnjem tekstu Korisnik), kojeg zastupa \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

sklopili su dana \_\_\_\_\_\_\_\_ 2026. godine sljedeći

**UGOVOR O SUFINANCIRANJU**

Članak 1.

Ovim Ugovorom o sufinanciranju (u daljnjem tekstu: Ugovor) utvrđuju se način i rok isplate financijske potpore Korisniku, obveze Korisnika te način podnošenja izvješća o utrošenim sredstvima od strane Korisnika.

Članak 2.

Na temelju Odluke o dodjeli financijske potpore programima odabranim po Pozivu za predlaganje programa javnih potreba u kulturi Sisačko-moslavačke županije za 2026. godinu (u daljnjem tekstu: Javni poziv), Županija će sufinancirati provedbu programa \_\_\_\_\_\_\_\_\_\_\_\_\_\_\_\_ (u daljnjem tekstu: Program) financijskom potporom u iznosu od \_\_\_\_\_\_\_\_ eura (slovima: \_\_\_\_\_\_\_\_\_\_\_\_\_\_\_\_\_\_\_).

Navedeni iznos uplatit će se na račun Korisnika IBAN: \_\_\_\_\_\_\_\_\_\_\_\_\_\_\_\_\_\_\_\_\_\_\_ otvoren kod \_\_\_\_\_\_\_\_\_\_\_\_\_\_\_\_\_\_\_\_\_\_\_ banke, ovisno o tijeku izvršenja Programa.

Županija zadržava pravo smanjenja iznosa iz stavka 1. ovog članka u slučaju znatnijeg smanjenja priliva sredstava u proračun Županije.

Članak 3.

Sredstva iz članka 2. ovog Ugovora mogu se koristiti isključivo za sufinanciranje prihvatljivih troškova provedbe Programa utvrđenih Uputom za prijavitelje na Javni poziv.

Članak 4.

Ukoliko korisnik zbog objektivnih razloga ne može provesti Program provedbom aktivnosti i ostvarenjem troškova navedenih u prijavnom obrascu, može zatražiti izmjene i/ili dopune ovog Ugovora.

Svaka izmjena i/ili dopuna ovog Ugovora treba biti zatražena i odobrena u pisanom obliku.

Korisnik je obvezan zahtjev za izmjenu i/ili dopunu Ugovora dostaviti Upravnom odjelu za obrazovanje, kulturu, šport, mlade i civilno društvo najmanje 30 dana prije nego što bi radnja zbog koje se predlaže izmjena i/ili dopuna trebala biti provedena.

Zahtjev za izmjenom i/ili dopunom ne može se odnositi na povećanje iznosa financijske potpore iz članka 2. ovog Ugovora.

Ugovor se ne može izmijeniti i/ili dopuniti u svrhu ili s učinkom koji bi doveo u pitanje Odluku o dodjeli financijske potpore iz članka 2. ovog Ugovora ili postupanje u skladu s načelom jednakog postupanja.

U slučaju kad se zahtjev ocijeni opravdanim, zaključiti će se Dodatak osnovnom ugovoru.

Županija ima pravo ne odobriti izmjenu i/ili dopunu ugovornih obveza ako se time bitno mijenja sadržaj i priroda Programa ili ako zahtjev nema utemeljenje u objektivnim razlozima.

Članak 5.

Korisnik će Program provesti tijekom 2026. godine, a najkasnije do 31. prosinca 2026. godine.

Korisnik je o početku provedbe Programa dužan izvijestiti Županiju te zatražiti isplatu sredstava iz članka 2. ovog Ugovora pisanim putem na obrascu Zahtjeva za isplatu financijske potpore, koji je sastavni dio ovog Ugovora u Privitku 1.

U slučaju saznanja o nemogućnosti ispunjenja predviđenih obveza iz Programa do utvrđenog roka iz stavka 1. ovog članka Korisnik je obvezan obavijestiti Županiju najkasnije 15 dana do isteka utvrđenog roka.

Članak 6.

Korisnik se obvezuje najkasnije 30 dana nakon realizacije Programa podnijeti programsko i financijsko izvješće o utrošenim sredstvima Upravnom odjelu za obrazovanje, kulturu, šport, mlade i civilno društvo Sisačko-moslavačke županije.

Izvješće se podnosi na Obrascu za programsko i financijsko izvješće. (u daljnjem tekstu: Obrazac)

Kao prilog Obrascu Korisnik je dužan dostaviti preslike svih računa, ugovora ili drugih dokumenata na temelju kojih su sredstva utrošena te svu popratnu dokumentaciju realiziranog programa.

Članak 7.

Korisnik je dužan voditi preciznu evidenciju svih računa nastalih tijekom provedbe Programa.

Županija ima pravo provesti kontrolu provedbe Programa na licu mjesta kod Korisnika, tijekom koje je Korisnik dužan predstavnicima Županije predočiti sve račune, računovodstvenu dokumentaciju i ostale prateće dokumente relevantne za provedbu i financiranje Programa.

Kontrolu na licu mjesta kod Korisnika Županija može obaviti tijekom provedbe ili unutar godinu dana nakon završetka provedbe Programa.

Članak 8.

Korisnik je dužan vratiti sredstva iz članka 2. ovog Ugovora, zajedno s pripadajućom zakonskom kamatom koja počinje teći od dana primitka sredstava, u slučaju da:

- ne provede Program utvrđen ovim Ugovorom

- ne utroši sva odobrena sredstva

- sredstva koristi nenamjenski

- iz neopravdanih razloga ne podnese cjelovito izvješće u propisanom roku.

Povrat sredstava Korisnik je dužan izvršiti uplatom na račun Sisačko-moslavačke županije IBAN: HR56 2340 0091 8000 0300 1, model HR68, s pozivom na broj: 7374 - OIB uplatitelja, kod Privredne banke Zagreb.

Ukoliko Korisnik ne izvrši povrat sredstava, njegovi prijedlozi i zahtjevi za sufinanciranje drugih programa neće se razmatrati.

Članak 9.

Korisnik ovlašćuje Županiju da objavi njegov naziv, adresu, ime i prezime osobe ovlaštene za zastupanje, naziv Programa i svrhu dodijeljene financijske potpore na službenim web stranicama Županije te u službenim materijalima i dokumentima o provedbi Programa javnih potreba u kulturi Sisačko-moslavačke županije.

Korisnik je dužan u svim obavijestima prema krajnjim korisnicima Programa i u svim kontaktima s medijima navesti da je Program sufinanciran sredstvima Sisačko-moslavačke županije.

Korisnik je dužan u svim materijalima nastalim u sklopu provedbe Programa istaknuti vizualni identitet Županije te navesti "program je sufinanciran sredstvima proračuna Sisačko-moslavačke županije".

U svim publikacijama nastalim u sklopu provedbe Programa, u bilo kojem obliku i preko bilo kojeg medija, uključujući i internet, Korisnik je dužan istaknuti sljedeću izjavu: "Ovaj dokument izrađen je uz financijsku podršku Sisačko-moslavačke županije. Sadržaj ovog dokumenta u isključivo je nadležnosti Korisnika i ni pod kojim se uvjetima ne može smatrati kao odraz stajališta Sisačko-moslavačke županije."

Članak 10.

Županija ne snosi posrednu ili neposrednu odgovornost za štete proizašle iz bilo koje aktivnosti Korisnika u provedbi Programa.

Članak 11.

Ukoliko u razdoblju na koje se Ugovor odnosi dođe do sljedećih promjena, Korisnik je o istima dužan odmah pisanim putem obavijestiti Županiju:

- o promjeni osobe odgovorne za zastupanje korisnika

- o promjeni adrese i/ili bankovnog računa korisnika.

Članak 12.

Ugovorne strane će sve možebitne sporove proizišle provedbom ovog Ugovora nastojati riješiti sporazumno, a u slučaju spora ugovaraju stvarnu nadležnost suda u Sisku.

Članak 13.

Ovaj Ugovor sačinjen je u 2 (dva) istovjetna primjerka od kojih svaka strana zadržava po 1 (jedan) primjerak.

KLASA:

URBROJ:

|  |  |  |
| --- | --- | --- |
| ZA ŽUPANIJU:  ŽUPAN  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Ivan Celjak, mag. iur. |  | ZA KORISNIKA:  \_\_\_\_\_\_\_\_\_\_\_\_\_\_\_\_\_\_\_\_\_\_\_ |